CELEX: 32015D0029
Language: bg
Date: 2015-09-04 00:00:00
Title: Решение (ЕС) 2015/1574 на Европейската централна банка от 4 септември 2015 година за изменение на Решение ЕЦБ/2014/8 за забраната за парично финансиране и олихвяването на депозитите на сектор „Държавно управление“ от национални централни банки (ЕЦБ/2015/29)

22.9.2015   
            
            
               BG
            
            
               Официален вестник на Европейския съюз
            
            
               L 245/12
            
         РЕШЕНИЕ (ЕС) 2015/1574 НА ЕВРОПЕЙСКАТА ЦЕНТРАЛНА БАНКА
   от 4 септември 2015 година
   за изменение на Решение ЕЦБ/2014/8 за забраната за парично финансиране и олихвяването на депозитите на сектор „Държавно управление“ от национални централни банки (ЕЦБ/2015/29)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 132, параграф 1, второ тире от него,
   като взе предвид Устава на Европейската система на централните банки и на Европейската централна банка, и по-специално член 34.1, второ тире от него,
   като има предвид, че:
   
               (1)
            
            
               С Решение ЕЦБ/2014/8 на Европейската централна банка (1) се определят пазарните лихвени проценти, които ще служат като тавани за олихвяването на депозитите на сектор „Държавно управление“ и на публичните органи, държани в националните им централни банки (НЦБ). Това подпомага Управителния съвет при наблюдението дали НЦБ спазват забраната за парично финансиране, предвидена в член 123 от Договора за функционирането на Европейския съюз.
            
         
               (2)
            
            
               Индексът „Юрепо“ беше определен в член 1, буква г) от Решение ЕЦБ/2014/8 като пазарният лихвен процент по обезпечени депозити по отношение на срочни депозити в евро. Прилагането на индекса „Юрепо“ беше преустановено на 2 януари 2015 г. Пазарният лихвен процент по обезпечени депозити по отношение на срочни депозити в евро вече ще бъде един от срочните индекси STOXX EUR GC Pooling със съпоставим матуритет.
            
         
               (3)
            
            
               Поради това Решение ЕЦБ/2014/8 следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Изменения
   Член 1, буква г) от Решение ЕЦБ/2014/8 се заменя със следното:
   
      
                  „г)
               
               
                  „пазарен лихвен процент по обезпечени депозити“ означава: i) по отношение на срочни депозити в евро — един от срочните индекси „STOXX EUR GC Pooling“ със съпоставим матуритет; и ii) по отношение на срочни депозити в различна валута — съпоставим лихвен процент.“
               
            
   Член 2
   Влизане в сила
   Настоящото решение влиза в сила на двадесетия ден след публикуването му в Официален вестник на Европейския съюз.
   
      Съставено във Франкфурт на Майн на 4 септември 2015 година.
      
         
            Председател на ЕЦБ
         
         Mario DRAGHI
      
   
   
      (1)  Решение ЕЦБ/2014/8 на Европейската централна банка от 20 февруари 2014 г. за забраната за парично финансиране и олихвяването на депозитите на сектор „Държавно управление“ от национални централни банки (2014/303/ЕС) (ОВ L 159, 28.5.2014 г., стр. 54).